Landsretten stadfæster byrettens afgørelse om, at sag fremmes for samtlige 18 vidner
Ret: Østre Landsret (2. instans)
Faggruppe: Civilsag — Visse kæresager
Sagsemner: Retspleje og civilproces;

/

UDSKRIFT
AF

ØSTRE LANDSRETS RETSBOG
____________

Den 14. marts 2013 satte Østre Landsret retten i retsbygningen, Bredgade
59, København.

Som dommere fungerede landsdommerne Frosell, M. Lerche og Lene

Jensen, førstnævnte som rettens formand.

Som protokolfører fungerede Medarbejder ved retten.

Der foretoges   

8. afd. kære nr. B-637-13:

Kærende, tidligere Modpart

(advokat Eigil Lego Andersen)

mod

Dampskibsselskabet Norden A/S

(advokat Elise Ross-Hansen)

Ingen var mødt eller indkaldt.

Der fremlagdes kæreskrift af 8. februar 2013, hvorved Kærende, tidligere

Modpart har kæret Københavns Byrets kendelse af 31. januar 2013 (BS

25A-4637/2012), hvorefter sagen fremmes ved Københavns Byret for

samtlige 18 vidner, dommerens fremsendelsesbrev af 19. februar 2013 og

udskrift af retsbogen indeholdende den kærede afgørelse.

Der fremlagdes endvidere kæresvarskrift af 11. marts 2013 fra indkærede.

Kærende har nedlagt påstand om, at byrettens kendelse ændres, således at

sagen alene fremmes ved Københavns Byret for så vidt angår de vidner,

der har hjemting i Københavns



/

- 2 -

Byrets kreds (nr. 4, Vidne 2, og nr. 12, Vidne 3), subsidiært at den

fremmes ved Københavns Byret for så vidt angår vidner, der har hjemting

i byrets-kredsen (de to lige nævnte) eller er bosiddende i udlandet (nr. 3,

Vidne 4, nr. 7, Vidne 5, nr. 11, Vidne 6, nr. 14, Vidne 1, og nr. 17, Vidne

7).

Indkærede har nedlagt påstand om stadfæstelse.

Byretten har ved sagens fremsendelse henholdt sig til den trufne afgørelse.

De modtagne bilag var til stede.

Efter votering afsagdes

k e n d e l s e :

Parterne har indgået aftale om voldgift. Voldgiftsretten har den 11.

september 2012 med-delt tilladelse til, at Dampskibsselskabet Norden A/S

kan anmode Københavns Byret om bevisoptagelse af 18 navngivne

vidners forklaring. Ved brev af 27. september 2012 har

Dampskibsselskabet Norden A/S indgivet anmodning til Københavns

Byret i overens-stemmelse hermed.

Det fremgår af voldgiftslovens § 27, stk. 1, at voldgiftsretten eller en part

med voldgifts-rettens samtykke kan anmode domstolene om bistand til

optagelse af bevis efter retsplejelovens almindelige regler.

I forarbejderne, Folketingstidende 1971/1972, tillæg A, sp. 904, der

vedrører voldgiftslo-vens § 27, stk. 1, fremgår følgende:

”Henvisningen til retsplejeloven omfatter bl.a. reglerne i
retsplejelovens § 174, 2. pkt., der giver mulighed for helt eller delvis
at samle bevisførelsen ved en enkelt underret …”

På denne baggrund, og af de grunde som er anført af byretten,   



/

- 3 -

b e s t e m m e s :

Byrettens kendelse stadfæstes.

Kærende, tidligere Modpart skal i kæremålsomkostninger inden 14 dage

betale 2.500 kr. til Dampskibsselskabet Norden A/S.

Retten hævet.



/